Virallinen lehti nro C 115 , 14/04/1997 s. 0171



B4-0190, 0247, 0250, 0260 ja 0262/97 Päätöslauselma ihmisoikeuksia ja vähemmistöalkuperäiskansoja koskevasta tilanteesta Argentiinassa Euroopan parlamentti, joka - ottaa huomioon Euroopan unionin ja Argentiinan sekä Euroopan unionin ja Mercosurin välisen sopimuksen, joka perustuu ihmisoikeuksien kunnioittamiseen, ja ottaa huomioon 9. helmikuuta 1994 antamansa päätöslauselman kansainvälisistä toimenpiteistä alkuperäiskansojen tehokkaaseen suojeluun ((EYVL C 61, 28.2.1994, s. 69)) ja 19. helmikuuta 1995 antamansa päätöslauselman kansainvälisestä maailman alkuperäiskansojen vuosikymmenestä ((EYVL C 43, 20.2.1995, s. 85)), A. katsoo, että Argentiinan alueella alkuperäiskansoihin kuuluu noin 450 000 - 550 000 henkeä, jotka kuuluvat 16 eri etniseen ryhmään, asuvat 12 eri provinssissa ja edustavat 1,5 %:a maan väestöstä, B. on tietoinen tapahtuneista selkkauksista, jotka ovat johtuneet useiden mapuche-yhteisöjen karkotuksesta Neuquén provinssista (Pulmari, Aluminé) maan haltuunottoa koskevan oikeuden määräyksen vuoksi, C. katsoo, että maiden haltuunotto on johtunut yksityisille sijoittajille hallinnollisia myönnytyksiä antaneen Pulmarin osavaltioiden välisen korporaation (CIP) huonosta hallinnosta, D. katsoo, että myönnytykset annettiin takaamatta näille yhteisöille riittävää maapinta-alaa asianmukaisen elintason ylläpitämiseen heille laillisesti kuuluvilla alueilla, E. katsoo, että mapucheille varatun maa-alueen pieni koko aiheuttaa ristiriitoja alkuperäiskansojen eri yhteisöjen välillä; 1. Kehottaa Argentiinan viranomaisia muuttamaan Pulmarin osavaltioiden välistä korporaatiota koskevaa säännöstöä, jotta vältettäisiin maiden laillisten omistajien oikeuksiin liittyvät tulkintavirheet; 2. Vaatii Argentiinan hallitusta puolustamaan alkuperäiskansojen etuja ja oikeuksia ja vuoden 1994 perustuslakiuudistuksessa sisällytetyn perustuslain 75 artiklan 17 pykälän henkeä; 3. Vaatii komissiota ottamaan huomioon Argentiinan ja Mercosurin kanssa käymissä neuvotteluissaan alkuperäiskansojen jäsenten olemassaolon näissä maissa ja kahdenkeskisten sopimusten vaikutuksen näihin ihmisiin ja heidän ympäristöönsä; 4. Suosittelee, että CIP laatii ja panee täytäntöön maan luovuttamista Pulmarin alueen mapuche-yhteisöille koskevia sopimuksia, Argentiinan perustuslain 75 artiklan 17 pykälän mukaisin ehdoin; 5. Kehottaa CIP:iä pidättäytymään niiden maiden antamisesta yksityisille, jotka lain ja perustuslain mukaan kuuluvat alkuperäiskansoille; 6. Pyytää Argentiinan viranomaisia, että he mahdollisimman nopeasti ryhtyvät tarpeellisiin toimenpiteisiin, joilla estetään alkuperäiskansojen jäsenien karkotus mailta, jotka Argentiinan perustuslain mukaan kuuluvat heille; 7. Ilmaisee huolestuneisuutensa ihmisoikeustilanteesta Argentiinassa erityisesti mitä tulee Plaza de Mayon äitien turvallisuuteen, lehdistön vapauteen sekä toimittajien ja ihmisoikeuksien ja alkuperäiskansojen oikeuksia puolustavien järjestöjen edustajien suojeluun; 8. Kehottaa puhemiestään välittämään tämän päätöslauselman komissiolle, Argentiinan tasavallan hallitukselle, Argentiinan kansankamarille, Neuquenin provinssin kuvernöörille ja Pulmarin osalvaltioiden väliselle korporaatiolle (CIP).